הנדריק ויסט

הנדריק יוזף ויסט (בגרמנית: Hendrik Josef Wüst; נולד ב-19 ביולי 1975) הוא פוליטיקאי גרמני המכהן כיום כראש הממשלה של מדינת נורדריין-וסטפאליה. הוא חבר ב-CDU, המפלגה הנוצרית-דמוקרטית הגרמנית. באוקטובר 2021, הוא החליף את ארמין לאשט כמנהיג המפלגה המקומית, ותחת הנהגתו זכתה המפלגה באחוז הקולות הגבוה ביותר בבחירות למדינת נורדריין-וסטפליה ב-2021.

== ראשית חייו ==

ויסט נולד בשנת 1975 בעיירה רידה בנורדריין-וסטפאליה<ref></ref>, אביו היה נציג מכירות של מכונות טקסטיל ואמו עבדה בקצביה<ref></ref>. ב-1995, לאחר סיום התיכון, הוא החל ללמוד משפטים באוניברסיטת מינסטר, והוסמך כעורך דין בשנת 2003<ref name="NRW"></ref>.
== קריירה פוליטית ==
=== ראשית הקריירה ===
בגיל 15, ייסד ויסט את הסניף המקומי של ה-JU, איחוד הנוער, אגף הנוער של האיחוד הנוצרי-דמוקרטי (ה-CDU) בעיר הולדתו<ref name="sz"></ref>. בשנת 1994, הוא נבחר למועצת העיר רידה. הוא כיהן כיושב ראש איחוד הנוער בנורדריין-וסטפאליה משנת 2000 עד 2006, מה שהעמיד אותו כחלק מרכזי בהנהגת המפלגה הנוצרית-דמוקרטית במדינה תחת היושב ראש יורגן ריטגרס.
=== חבר פרלמנט המדינה, 2005-2021 ===
בבחירות 2005 נבחר ויסט לראשונה לפרלמנט של נורדריין-וסטפאליה. בנוסף לעבודתו הפרלמנטרית, הוא הועסק בסוכנות יחסי הציבור יוטופ (Eutop) משנת 2000 עד 2005<ref></ref>.

משנת 2006 שימש ויסט כמזכיר הכללי המפלגה במדינה<ref name="NRW"/>, בהנהגתו של ריטגרס. ב-2010 התפטר מתפקידו<ref name="WDR"></ref>. הוא הגיש את התפטרותו לאחר שפורסם כי המפלגה נתנה הטבות לריטגרס, אז ראש ממשלת נורדריין-וסטפאליה, בתמורה להטבות כלכליות<ref name="sz"/>, בעקבות הפרשייה, התפטר ריטגרס אף הוא מתפקידיו כראש הממשלה ויושב ראש המפלגה.

משנת 2010 עד 2017, עבד ויסט עבור הסניף המקומי של איגוד המו"לים הגרמני ועבור גוף שידור פרטי<ref name="WDR"/>.

משנת 2013, כיהן ויסט כמנכ"ל לובי עסקי בתוך המפלגה הנוצרית-דמוקרטית<ref name="NRW"/>. ב-2017, לאחר הבחירות לפרלמנט במדינה, שימש ויסט כחלק מצוות המפלגה במשא ומתן על ההסכמים הקואליציוניים עם המפלגה הדמוקרטית החופשית בראשות כריסטיאן לינדנר. הוא הוביל את משלחת מפלגתו בוועידות לענייני כלכלה ומדיניות האנרגיה; אנדראס פינקווארט כיהן עמו בראשות הוועדות מטעם הדמוקרטיים החופשיים<ref>Tobias Blasius (23 May 2017), [https://www.wp.de/politik/nrw-koalitionsverhandlungen-starten-in-einer-jugendherberge-id210674955.html NRW-Koalitionsverhandlungen beginnen in einer Jugendherberge] Westfalenpost.</ref>.

בשנת 2017, מונה ויסט לשר התחבורה<ref></ref>. בשנת 2021 ספג ויסט ביקורת קשה על תפקודו כשר התחבורה בעת אסון השיטפונות, ויסט עצמו דחה חלק מהטענות נגדו כאילו הוא שהה בחופשה בעת האסון<ref></ref><ref></ref>.
=== ראש ממשלת נורדריין-וסטפאליה, 2021–הווה ===
ב-5 באוקטובר 2021, דווח כי ויסט יקבל את אישורו של לאשט לרשת את מקומו כראש ממשלת נורדריין-וסטפאליה וכיושב ראש המפלגה הנוצרית-דמוקרטית<ref name="sz"/>. ב-23 באוקטובר הוא נבחר לראשות המפלגה במדינה<ref></ref>.

ב-27 באוקטובר 2021, מונה ויסט על ידי הפרלמנט כראש ממשלת נורדריין-וסטפאליה<ref></ref>.

כאחד מנציגי המדינה בבונדסראט מאז 2021, ויסט מכהן בוועדת החוץ וההגנה. במהלך שנתו הראשונה כשר-נשיא, הוא שימש גם כנציב גרמניה לענייני תרבות במסגרת האמנה על שיתוף פעולה צרפתי-גרמני<ref>Christine Longin (6 October 2022), [https://rp-online.de/politik/deutschland/hendrik-wuest-in-paris-auf-den-spuren-von-armin-laschet_aid-77920955 Hendrik Wüst in Paris: Auf den Spuren von Armin Laschet] Rheinische Post.</ref>. בנוסף, ויסט מונה על ידי מפלגתו כנציג לוועידה הפדרלית לבחירת נשיא גרמניה ב-2022<ref>[https://www.bundestag.de/resource/blob/878348/b21e5621b2f3de04e328535bd589e151/mitglieder_bv_2022-data.pdf 17th Federal Convention, 13 February 2022, List of Members] Bundestag.</ref>.

במאי 2022, המפלגה הנוצרית-דמוקרטית קיבלה את אחוז הקולות הגבוה ביותר בבחירות למדינה, מה שהפך את ויסט למועמד המוביל לראשות הממשלה<ref></ref>. עבור הקמפיין, הוא שכר את יועציה לשעבר של אנגלה מרקל אווה כריסטיאנסן וקלאוס שילר<ref>Daniel Goffart (4 May 2022), [https://www.wiwo.de/politik/deutschland/wahlkampf-des-cdu-ministerpraesidenten-hendrik-wuest-ministerpraesident-auf-bewaehrung/28295514.html Wahlkampf des CDU-Ministerpräsidenten: Hendrik Wüst, Ministerpräsident auf Bewährung] Wirtschaftswoche.</ref>.

כיום, העיתונות הגרמנית רואה בוויסט כמועמד פוטנציאלי מטעם מפלגתו לתפקיד הקנצלר בבחירות המתוכננות לסוף 2025<ref>Guy Chazan (22 June 2023), [https://www.ft.com/content/c396be0d-c315-4b90-b7ba-bfd8d179a274 German opposition ‘disrupter’ battles rising far right and internal rivalry] Financial Time.</ref>.

== עמדותיו ==

ויסט משתייך לאגף השמרני של המפלגה הנוצרית-דמוקרטית. בשנת 2007 פרסמה קבוצה של פוליטיקאים שמרנים, כולל ויסט ומי שיהיה בעתיד ראש ממשלת בוואריה, מרקוס זדר, ספר לבן בשם "שמרנות אזרחית מודרנית" (Moderner bürgerlicher Konservatismus)<ref name="Konservatismus">[https://www.faz.net/aktuell/politik/inland/dokumentation-moderner-buergerlicher-konservatismus-warum-die-union-wieder-mehr-an-ihre-wurzeln-denken-muss-1460453.html Die Dokumentation: Moderner bürgerlicher Konservatismus – Warum die Union wieder mehr an ihre Wurzeln denken muss]</ref>, שתואר כ"אות מרי" על ידי הפרנקפורטר אלגמיינה צייטונג<ref name="WDR"/>. בנייר העמדה מתואר כי בניגוד לשורשים הליברליים והחברתיים של מפלגות האיחוד (ה-CDU וה-CSU), הבורגנות השמרנית אינה מקבלת משקל שווה ויותר "נדחקת לרקע מכיוון שהקואליציה הגדולה כופה פשרות רבות. עם זאת, דגש פומבי על שורשיה הבורגניים-שמרניים של המפלגה הוא בעל חשיבות מרכזית ליכולת האיחוד להשגת רוב". מאוחר יותר חזרו בהם חלק מחברי הקבוצה מהמאמר<ref>[https://www.welt.de/politik/article1028815/Nachwuchs-setzt-auf-modernen-Konservativismus.html Welt Online vom 15. Juli 2007: Nachwuchs setzt auf modernen Konservatismus]</ref>. פרסום המסמך הוביל לייסוד ברית "קשר איינשטיין", קואליציה שמרנית בתוך המפלגה.

בעקבות ביקורת על המאזן המגדרי הלקוי בקבינט של אולף שולץ, הציע ויסט כי המפלגה הנוצרית-דמוקרטית תריץ מטעמה אישה לבחירות בנשיא גרמניה ב-2022<ref></ref>.
== חיים אישיים ==
בשנת 2008 נישא ויסט לקתרינה סטרטינג וב-2021 נולדה לזוג בת<ref></ref>. הוא מחזיק ברישיון ציד מאז 2007 וידוע כחובב ציד נלהב<ref></ref>.

== תפקידים נוספים ==
=== תאגידים ===
* קרן RAG, חבר לשעבר במועצת הנאמנים (מאז 2021)<ref>[https://www.rag-stiftung.de/en/about-us/board-of-trustees/ Board of Trustees] RAG-Stiftung.</ref>
=== ארגונים ללא מטרות רווח ===
* הקרן לירושלים, יושב ראש הנציגות הגרמנית (מאז 2023)<ref>[https://www.land.nrw/pressemitteilung/wuest-neuer-vorsitzender-der-jerusalem-foundation-einsatz-fuer-wechselseitige Wüst neuer Vorsitzender der Jerusalem Foundation: Einsatz für wechselseitige Akzeptanz und friedliche Koexistenz] In: land.nrw, abgerufen am 22. April 2023.</ref>
* פרס השלום של וסטפאליה, חבר מועצת השופטים (מאז 2022)<ref>[https://www.wirtschaftliche-gesellschaft.de/int-preis-des-westfaelischen-friedens/jury/ Jury] Wirtschaftliche Gesellschaft für Westfalen und Lippe.</ref>
* הקרן הגרמנית לאזרחות פעילה ולהתנדבות (DSEE), חבר במועצת הנאמנים (מאז 2021)<ref>[https://www.deutsche-stiftung-engagement-und-ehrenamt.de/stiftungsrat/ Board of Trusteees] German Foundation for Active Citizenship and Volunteering (DSEE).</ref>
* קרן פיתוח ושלום (SEF), יו"ר לשעבר של חבר הנאמנים (מאז 2021)<ref>[https://www.sef-bonn.org/en/sef/boards/board-of-trustees.html Board of Trustees] Development and Peace Foundation (SEF).</ref>
* קרן היינץ קון, יו"ר לשעבר של חבר הנאמנים (מאז 2021)<ref>[http://www.heinz-kuehn-stiftung.de/index.php/wir-ueber-uns/das-kuratorium Board of Trustees] Heinz Kühn Foundation.</ref>
* קרן התרבות של מדינות גרמניה (KdL), חבר המועצה (מאז 2021)<ref>[http://www.kulturstiftung.de/stiftungsrat/ Board of Trustees] Cultural Foundation of the German States (KdL).</ref>
* קרן התרבות הפדרלית הגרמנית, חבר במועצת הנאמנים<ref>[https://www.kulturstiftung-des-bundes.de/en/about_the_foundation/committees/board_of_trustees.html Board of Trustees] German Federal Cultural Foundation.</ref>
* קרן האומנות NRW, לשעבר יו"ר מועצת הנאמנים (מאז 2021)<ref>[http://www.kunststiftung-nrw.de/de/stiftung/kuratorium/ Board of Trustees] Kunststiftung NRW.</ref>
* קרן נורדריין-וסטפאליה לסביבה ופיתוח (SUE), יו"ר מועצת המנהלים לשעבר (מאז 2021)<ref>[http://www.sue-nrw.de/diestiftung/stiftungsrat/ Board of Trustees] North Rhine-Westphalian Foundation for the Environment and Development (SUE).</ref>
* קרן ברוסט, חבר במועצת הנאמנים<ref>[https://broststiftung.ruhr/stiftung/kuratorium/ Board of Trustees] Brost Foundation.</ref>
* המוזיאון הגרמני, חבר במועצת הנאמנים<ref>[https://www.deutsches-museum.de/museum/organisation/kuratorium Board of Trustees]Deutsches Museum.</ref>

==קישורים חיצוניים==

== הערות שוליים ==

קטגוריה:בוגרי אוניברסיטת מינסטר
קטגוריה:נוצרים רומים-קתולים גרמנים
קטגוריה:גרמנים שנולדו ב-1975
קטגוריה:חברי הבונדסראט
קטגוריה:ראשי ממשלת מדינות גרמניה